[pic] | COMISIA EUROPEANĂ |

Bruxelles, 28.2.2011

COM(2011) 101 final

2008/0098 (COD)

AVIZ AL COMISIEI în conformitate cu articolul 294 alineatul (7) litera (c) din Tratatul privind funcționarea Uniunii Europene privind amendamentul Parlamentului European la poziția Consiliului referitoare la propunerea de REGULAMENT AL PARLAMENTULUI EUROPEAN ȘI AL CONSILIULUI

de stabilire a unor condiții armonizate pentru comercializarea produselor de construcție

2008/0098 (COD)

AVIZ AL COMISIEIîn conformitate cu articolul 294 alineatul (7) litera (c) din Tratatul privind funcționarea Uniunii Europeneprivind amendamentul Parlamentului Europeanla poziția Consiliului referitoare lapropunerea de

REGULAMENT AL PARLAMENTULUI EUROPEAN ȘI AL CONSILIULUI de stabilire a unor condiții armonizate pentru comercializarea produselor de construcție

1. ISTORICUL DOSARULUI

Data transmiterii propunerii către Parlamentul European și către Consiliu: 23 mai 2008

Data avizului Parlamentului la prima lectură: 24 aprilie 2009

Avizul Comitetului Economic și Social: 25 februarie 2009

Data adoptării poziției Consiliului: 13 septembrie 2010

Data acordului COREPER asupra compromisului la a doua lectură: 8 decembrie 2010

Data avizului Parlamentului la a doua lectură: 18 ianuarie 2011

2. Obiectul propunerii

Obiectivul propunerii Comisiei este de a înlocui Directiva 89/106/CEE a Consiliului (Directiva produselor de construcții, denumită în continuare „DPC”) printr-un regulament, cu scopul de a defini mai bine obiectivele acestei legislații europene, precum și de a facilita și a eficientiza punerea sa în aplicare. În cadrul inițiativei „O mai bună legiferare”, propunerea vizează simplificarea sistemului actual bazat pe DPC, în special prin introducerea unor proceduri simplificate, pentru a reduce costurile suportate de întreprinderi (în special de către IMM-uri), clarificarea conceptelor de bază și a utilizării marcajului CE, precum și sporirea credibilității întregului sistem impunând noi criterii de desemnare mai severe organismelor implicate în evaluarea și verificarea constanței performanțelor produselor de construcții.

3. Avizul Comisiei privind amendamentul Parlamentului European

Avizul Parlamentului European la a doua lectură, adoptat la 18 ianuarie 2011, a apropiat poziția Consiliului de propunerea Comisiei, clarificând tratarea substanțelor periculoase în contextul Regulamentului REACH, garantând independența punctelor de informare despre produsele pentru construcții și permițând o transmisie digitală mai amplă a declarațiilor de performanță.

Poziția Parlamentului este rezultatul unui compromis obținut în cadrul unui dialog tripartit desfășurat la 7 decembrie 2010. Compromisul a fost dezbătut și aprobat în Consiliu la 8 decembrie 2010.

4. Concluzie

Comisia acceptă toate amendamentele votate de Parlamentul European la a doua lectură pe baza textului de compromis menționat anterior, elaborat de către Consiliu și Parlamentul European. De asemenea, Comisia prezintă declarația anexată privind perioada de formulare a obiecțiilor de către Parlamentul European și Consiliu.

Anexă : Declarație a Comisiei privind perioada de formulare a obiecțiilor de către Parlamentul European și Consiliu

Comisia reamintește faptul că, conform principiului stabilit în proiectul de înțelegere comună, perioada de formulare a obiecțiilor ar trebui să fie de 2 luni, cu posibilitatea de a fi prelungită cu 2 luni suplimentare. În cazul de față, Comisia consideră că nu există circumstanțe specifice care să justifice o deviere de la acest principiu. Comisia regretă că principiul stabilit în proiectul de înțelegere comună nu a fost respectat și subliniază că acest caz nu constituie un precedent.